Tyra Banks

Tyra Lynne Banks (alizaliwa 4 Desemba 1973) ni mwigizaji, mwanamitindo, mfanyabiashara na mwimbaji nchini Marekani. Alipata umaarufu kama mwanamitindo alipokuwa kwenye miji ya Paris, Milan, London, Tokyo na New York. Banks ni mbunifu na mtangazaji mkuu wa kipindi cha America's Next Top Model. Yeye pia ni mbunifu wa True Buauty na mtangazaji wa kipindi cha mahojiano cha The Tyra Banks Show.

 Maisha yake 
Tyra Banks alizaliwa mjini Inglewood, California; mwana wa Carolyn na Donald Banks. Wazazi wake waliachana pindi Tyra alipokuwa na miaka sita. Baadaye, Carolyn aliolewa na Clifford Johnson. Banks alisoma katika shule ya John Burroughs iliyopo mjini Los Angeles na kisha akaenda katika shule ya upili ya Immaculate Heart.

 Kazi yake 
 Mwanamitindo 
Tyra alianza uanamitindo alipokuwa darasa la 11. Baadaye, alienda mjini Paris kwa ajili ya kufanya kazi hii. Katika wiki yake ya kwanza mjini Paris, Tyra alipata umaarufu na mafanikio yaliyovunja rekodi kwani ilikuwa mwanzo wake katika uanamitindo. Yeye alishirikiana  Anna Sui, CoverGirl, Badgley Mischka, Bill Blass, Chanel, Christian Dior, Dolce & Gabbana, H&M, McDonald's, Pepsi, Nike, Victoria's Secret na Yves Saint Laurent. Yeye ameonekana kwenye majalada maarufu kama Vogue, Harper's Bazaar, Cosmopolitan na Elle. Mnamo 1997, Tyra alipokea tuzo la VH1 Award for Supermodel of the Year. Mwaka huo huo, yeye alikuwa Mwamerika mweusi wa kwanza kutokea kwenye kasha ya jalada la Victoria's Secret.

 Filamu na televisheni 
Banks alianza kuigiza kwenye msimu wa nne wa kipindi cha The Fresh Prince of Bel-Air ambapo aliigiza kama Jackie Ames. Aliigiza kwenye vipindi kama Felicity, MADtv na The Price Is Right

Hivi sasa yeye ana kipindi cha mahojiano cha The Tyra Banks Show, kilichoanza mnamo 12 Septemba 2005. Vilevile, yeye ni hakimu kwenye kipindi cha America's Next Top Model. Mnamo 2008, Banks alishinda tuzo la Daytime Emmy Award kwa kazi yake kwenye The Tyra Banks Show.

Banks amesema kuwa ataigiza kama Ursula Nyquist kwenye kipindi cha Gossip Girl msimu wa tatu.

 Muziki 
Banks ameonekana kwenye video za muziki kama "Black or White" ya Michael Jackson, "Love Thing" ya Tina Turner na kwenye wimbo wa "Too Funky" ya George Michael.

 Filamu 
 Film Mwaka Filamu Aliigiza kama Maelezo1995Higher LearningDeja1999Love StinksHolly Garnett2000Love & BasketballKyra KesslerLife-SizeEve DollCoyote UglyZoë2002Halloween: ResurrectionNora WinstonEight Crazy NightsVictoria's Secret GownSauti yake pekee2007Mr. WoodcockMwenyewe2008Tropic ThunderMwenyewe2009Hannah Montanamwenyewe Vipindi Mwaka  Kipindi  Aliigiza kama  Maelezo1993The Fresh Prince of Bel-AirJackie AmesAliigiza kwenye vipindi vifuatavyo:
 Where There's a Will, There's a Way: 1
 All Guts, No Glory
 Father of the Year
 Blood Is Thicker Than Mud
 Fresh Prince After Dark
 Take My Cousin... Please
 You've Got to Be a Football Hero1999FelicityJane ScottAliigiza kwenye vipindi vifuatavyo:
 A Good Egg
 Kissing Mr. Covington
 One Ball, Two StrikesJust Shoot Me!MwenyeweAliigiza kwenye vipindi vifuatavyo:
 Nina Sees Red: 1
 Nina Sees Red: 22000MADtvKatisha Latisha Parisha Farisha Johnson Kipindi #5.17
 Kipindi #5.252003-hadi leoAmerica's Next Top ModelHakimuTyra ni hakimu na mtunzi wa kipindi hiki2004American DreamsCarolyn GillAll of UsRoni2005-2010The Tyra Banks ShowMtangazajiKipindi cha mahojiano2009Gossip GirlUrsula Nyquist

 Marejeo 

 Viungo vya nje 



 The Tyra Banks Show website
 The New York Times profile/interview

Jamii:Waigizaji filamu wa Marekani